134 
J. E. Areschoug. 
nec falsas; et credimus quoque clarissimos viros Janczewski 
et Rostafinski visuros esse hanc copulationem ante detec¬ 
tum Phæozoosporearum ”organum femineum”, quod cl. 
Rostafinski ab Phycologis detegendum esse dicit. 
Ex magna microzoosporarum grege nunc fere omnes, 
nunc pauciores, nunc nullæ copulantur. Omnes zygosporæ, 
motu finito, circumdantur sensim, ut scimus, membrana 
cellulari et morantem evolutionem exspectant. Microzoo- 
sporæ vero, quæ non copulatæ sunt, quantum videre po¬ 
tuimus, intra 3—20 horas dissolvuntur, quod in microzoo- 
sporis Cladophoræ sericeæ jam antea vidimus (obs. pliyc. 
2 p. 9.). Quæ est hujus varietatis causa? Duplex est, ut 
nobis videtur, res accidentales ut omittamus, scilicet: 
l:mo. Numerus microzoosporarum feminearum et ma¬ 
sculinarum diversus. Numerus utriusque generis raro idem 
esse potest in eadem gutta; si hoc verum est et copulatio 
perfecta, nonnullæ remaneant incopulatæ necesse est; si 
omnes unius tantum sunt sexus, dissolvuntur omnes. 
2:do. Praematurus microzoosporarum partus. Hic 
non est rarus et potest sæpe observari, quare pauca 
solum afferre liceat. Megazoosporæ Urosporæ penicilli¬ 
formis duas se induere possunt formas, nam sunt aut 
1) elongatæ (obs. phyc. 1 t. 3 f. 5), versus basin longe 
attenuatæ et quadrangulatæ, vividissime et citissime natan¬ 
tes; hæ a nobis visæ sunt 1863, sed post hoc tempus num- 
quam; aut 2) rotundatæ, languidæ (obs. phyc. 1 t. 3 f. 3), 
non vivide natantes, sæpe prope filum nutricium remanen¬ 
tes et trepidantes, quod calida tempestate sæpissime observa¬ 
tur. — Si lucem ex speculo microscopii vertas in Confervam, 
cujus zoosporæ nondum maturse sunt, videbis sæpenumero 
eam zoosporas emittere longe prius, quam si a luce spe¬ 
culi intacta fuisset. Sed hæ zoosporæ, si microzoosporæ 
sint, erunt languidæ et ad copulationem haud idoneæ. Quam 
innumeræ sunt illæ temperaturae, tempestatis, ventorum 
ipsiusque aquæ marinæ vicissitudines, quibus obnoxiae suut 
algæ! Nos copulationem diu a nobis exquisitam non in- 
